ΓΡΑΠΤΗ ΕΡΩΤΗΣΗ E-0474/99

υποβολή: Daniela Raschhofer (NI) προς την Επιτροπή

(5 Μαρτίου 1999)

Θέμα: Πρόγραμμα Octopus

Η Επιτροπή της ΕΕ και το Ευρωπαϊκό Συμβούλιο έθεσαν σε εφαρμογή το πρόγραμμα Octopus ΙΙ που επιδοτείται με 2,4 εκατ. Ευρώ. Στόχος του προγράμματος είναι η καταπολέμηση της απάτης στις χώρες της Κεντρικής και Ανατολικής Ευρώπης.

Θα μπορούσε η Επιτροπή να απαντήσει στα ακόλουθα ερωτήματα ως προς τη διαμόρφωση του προγράμματος:

1. Ποιά ήταν τα συγκεκριμένα αποτελέσματα και τί πρόοδος σημειώθηκε στον τομέα της καταπολέμησης της απάτης με το πρόγραμμα Octopus I;

2. Εκπονήθηκε έκθεση σχετικά με την εφαρμογή του προγράμματος που θα μπορούσε να μου διαβιβαστεί;

3. Ποιές συγκεκριμένες περιπτώσεις απάτης γνωρίζει η Επιτροπή που καθιστούν αναγκαία και δικαιολογούν την κατάρτιση ενός τόσο εκτενούς προγράμματος για την καταπολέμηση της απάτης;

4. Ποιός ήταν, σύμφωνα με στοιχεία της Επιτροπής, ο αριθμός των περιπτώσεων απάτης ή σε ποιό ύψος ανήλθαν οι οικονομικές ζημίες που προκλήθηκαν από τη διαφθορά και την απάτη;

5. Έχουν σημειωθεί στις επιδοτούμενες χώρες ατασθαλίες ή απάτες που συνδέονται με τη χορήγηση των ενισχύσεων της ΕΕ; Εάν τούτο συμβαίνει, ποιές είναι οι ατασθαλίες αυτές;

6. Μπορεί να εντοπιστεί ένας τομέας στον οποίο εντάσσονται οι περισσότερες περιπτώσεις απάτης στις χώρες της Κεντρικής και Ανατολικής Ευρώπης;

7. Ποιά μέτρα έχουν λάβει οι ίδιες οι χώρες της Κεντρικής και Ανατολικής Ευρώπης για να αντιμετωπίσουν τη διαφθορά στις χώρες τους;

8. Ποιός διοργανώνει τα σεμινάρια και τα εργαστήρια για τα διοικητικά στελέχη των χωρών της Κεντρικής και Ανατολικής Ευρώπης και τί προσόντα διαθέτουν τα άτομα που διοργανώνουν τα σεμινάρια αυτά;

Απάντηση του κ. Van den Broek εξ ονόματος της Επιτροπής

(7. Απριλίου 1999)

1. Στο πλαίσιο του προγράμματος Οctopus I εκπονήθηκαν συστάσεις για την καταπολέμηση του οργανωμένου εγκλήματος και της διαφθοράς στα κράτη της Ανατολικής Ευρώπης που διανύουν ένα μεταβατικό στάδιο. Η εφαρμογή του προγράμματος εμπίπτει στην αρμοδιότητα των συμμετεχόντων κυρίαρχων κρατών και θα υποστηριχθεί στο πλαίσιο του προγράμματος Octopus II.

2. σον αφορά τα αποτελέσματα του Octopus I, καταρτίστηκαν εκθέσεις για τις επιμέρους χώρες τις οποίες οι ενδιαφερόμενοι μπορούν να προμηθευτούν από την Επιτροπή και το Συμβούλιο.

3.-4. Το Octopus I και II δεν είναι προγράμματα καταπολέμησης της απάτης, αλλά προγράμματα στήριξης των νομοθετικών και θεσμικών μεταρρυθμίσεων για την καταπολέμηση του οργανωμένου εγκλήματος και της διαφθοράς.

5.-6. Λαμβάνοντας υπόψη την αύξηση των κοινοτικών πόρων που χορηγούνται στις χώρες της ζώνης που καλύπτει το πρόγραμμα και τη δυνατότητα ατασθαλιών, η Επιτροπή εφιστά την προσοχή του Αξιότιμου Μέλους στο πρόγραμμα εργασίας της σχετικά με την καταπολέμηση της απάτης για το 1998/1999, το οποίο περιλαμβάνει ένα σκέλος που αφορά τη δημιουργία ευνοϊκών συνθηκών για την προστασία των οικονομικών της Ευρώπης στο πλαίσιο της διεύρυνσης και της συνεργασίας με τις τρίτες χώρες. Στο πλαίσιο αυτό, η Επιτροπή δημιούργησε μια ομάδα "εξωτερικών δράσεων" με επιχειρησιακό χαρακτήρα στο εσωτερικό της Task Force συντονισμού της καταπολέμησης της απάτης.

7. Οι χώρες της Κεντρικής και Ανατολικής Ευρώπης προβαίνουν σταδιακά σε νομοθετικές και θεσμικές μεταρρυθμίσεις, προκειμένου να καταπολεμήσουν το οργανωμένο έγκλημα και τη διαφθορά. Προς το σκοπό αυτό, οι υποψήφιες χώρες υιοθετούν το "κεκτημένο" της νωσης και των κρατών μελών της.

8. Σεμινάρια και εργαστήρια με στόχο τη μεταφορά και την εφαρμογή του κοινοτικού κεκτημένου διοργανώνονται υπό την αιγίδα εκπροσώπων των αρχών και των δικαστηρίων των κρατών μελών που ασχολούνται επαγγελματικά με το εν λόγω θέμα. Οι πρωτογενείς δράσεις του Συμβουλίου θα παρουσιαστούν επίσης από τους εμπειρογνώμονες που συμμετείχαν στην εκπόνησή τους.